หลาน ไฉ่เหอ

หลาน ไฉ่เหอ () เป็นบุคคลในประมวลเรื่องปรัมปราจีน ลัทธิเต๋าจัดเข้าเป็นเซียนองค์หนึ่งในกลุ่มโป๊ยเซียน (แปดเซียน) แต่เพศสภาพที่แท้จริงของหลาน ไฉ่เหอ นั้นไม่ชัดเจน โดยทั่วไปมองว่า หลาน ไฉ่เหอ ไม่ได้อ้างอิงบุคคลจริงในประวัติศาสตร์ แต่ตำนานว่า หลาน ไฉ่เหอ เกิดในช่วงราชวงศ์ถัง (ค.ศ. 618–907) เลี้ยงชีพโดยเป็นวณิพกเร่ร้องเพลงแลกทรัพย์ไปทั่วแผ่นดิน นอกจากนี้ ตำนานยังให้ข้อมูลต่างกันออกไปในประเด็นว่า หลาน ไฉ่เหอ เป็นเซียนได้อย่างไร แต่มักแสดงภาพว่า หลาน ไฉ่เหอ หิ้วตะกร้าดอกไม้ จึงถือกันว่า หลาน ไฉ่เหอ เป็นเทพอุปถัมภ์ผู้ประกอบอาชีพเกี่ยวกับดอกไม้หรือไร่สวน

อ้างอิง

โป๊ยเซียน